**ПРЕДШКОЛСКА УСТАНОВА
 ,,ЛЕПТИРИЋ'' ЛАЈКОВАЦ
Број: 219
Датум, 22.02. 2023. године**

**П Р А В И Л Н И К**

**о Првим изменама и допунама**

**ПРАВИЛНИКА О ПЛАТАМА И ДРУГИМ ПРИМАЊИМА
 ЗАПОСЛЕНИХ У ПРЕДШКОЛСКОЈ УСТАНОВИ ,,ЛЕПТИРИЋ'' ЛАЈКОВАЦ**

**У Лајковцу, фебруар 2023. године**

На основу Уредбе о коефицијентима за обрачун и исплату плата запослених у јавним службама (''Сл. гласник РС'', бр. 44/2001, 15/2002-др.уредба, 30/2002, 32/2002 –испр.,69/2002, 78/2002, 61/2003,121/2003, 130/2003, 67/2004, 120/2004, 5/2005, 26/2005, 81/2005, 105/2005, 109/2005, 27/2006, 32/2006, 58/2006, 82/2006, 106/2006, 10/2007, 40/2007, 60/2007, 91/2007, 106/2007, 7/2008, 9/2008, 24/2008, 26/2008, 31/2008, 44/2008, 54/2008, 108/2008, 113/2008, 79/2009, 25/2010, 91/2010, 20/2011, 65/2011, 100/2011, 11/2012, 124/2012, 8/2013, 4/2014, 58/2014, 113/2017-др.закон, 95/2018-др.закон, 86/2019-др.закон, 157/2020-др.закон, 19/2021, 48/2021 и 123/2021-др.закон), члана 119. став 1. тачка 1) Закона о основама система образовања и васпитања („Службени гласник РС”, број 88/2017, 27/2018-др.закон, 10/2019, 6/2020 и 129/2021), члана 3. став 6. Закона о раду („Сл.гласник РС“, број 24/2005, 61/2005, 54/2009, 32/2013, 75/2014, 13/2017-одлука УС, 113/2017 и 95/2018 аутентично тумачење), а сходно Посебном колективном уговору за запослене у установама предшколског васпитања и образовања чији је оснивач Република Србија, аутономна покрајина и јединица локалне самоуправе (,,Службени гласник РС'', бр.97 од 7. јула 2020, 6 од 27. јануара 2023. године) Управни одбор *– даље: орган управљања)* Предшколске установе ,,Лептирић'' Лајковац, на седници одржаној дана 22.02.2023. године, донео је

**П Р А В И Л Н И К**

**о Првим изменама и допунама**

**Правилника о платама и другим примањима запослених у Предшколској установи ,,Лептирић'' Лајковац**

**Члан 1.**

Овим Правилником врше се I Измене и допуне Правилника о платама и другим примањима запослених у Предшколској установи ,,Лептирић'' Лајковац број 542 од 06.06.2022. године.

**Члан 2.**

Члан 26. мења се и гласи:

,,Послодавац је дужан да запосленом исплати јубиларну награду и то:

1) за 10 година рада у радном односу – 50% просечне плате;

2) за 20 година рада у радном односу – једна просечна плата;

3) за 30 година рада у радном односу – једна и по просечна плата;

4) за 35 година рада у радном односу – две просечне плате;

5) за 40 година у радном односу – две и по просечне плате.

Под просечном платом из става 1. овог члана подразумева се просечна плата запосленог, са припадајућим порезима и доприносима које падају на терет запосленог, остварена у претходна три месеца који претходе месецу стицања права на јубиларну награну, односно просечна зарада у Републици Србији, са припадајућим порезима и доприносима које падају на терет запосленог, у претходном месецу у односу на месец стицања права на јубиларну награду, према последњем објављеном податку републичког органа надлежног за послове статистике, ако је то повољније за запосленог.

Време проведено на раду по основу уговора о привременим и повременим пословима, о делу, о стручном оспособљавању и усавршавању, о допунском раду, као и посебан стаж осигурања у складу са прописима ПИО, као и време обављања самосталне делатности се не сматра радом у радном односу.

**Члан 3.**

Овај Правилник ступа на снагу осмог дана од дана објављивања на огласној табли предшколске установе.

 **Председник Управног одбора**

 **\_\_\_\_\_\_\_\_\_\_\_\_\_\_\_\_\_\_\_**

 **Јасмина Петровић**

 Правилник је заведен под деловодним бројем \_219\_ од 22.02.2023. године,

 објављен на огласној табли предшколске установе дана 22.02.2023. године,

 а ступио на снагу дана 01.03.2023. године



